Document ID: 31978R2644

ΚΑΝΟΝΙΣΜΟΣ (ΕΟΚ) αριθ. 2644/78 ΤΗΣ ΕΠΙΤΡΟΠΗΣ της 10ης Νοεμβρίου 1978 περί τροποποιήσεως του κανονισμού (ΕΟΚ) αριθ. 2448/77, όσον αφορά τις προϋποθέσεις διαθέσεως στις βιομηχανίες μεταποιήσεως των πορτοκαλιών που αποσύρονται από την αγορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΩΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 1766/78(2), και ιδίως το άρθρο 21 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1766/78 τροποποίησε το άρθρο 21 παράγραφος 1 υπό γ) του κανονισμού (ΕΟΚ) αριθ. 1035/72 καταργώντας τον περιορισμό στις περιόδους εμπορίας 1977/1978, 1978/1979 και 1979/1980 της δυνατότητος διαθέσεως στη βιομηχανία μεταποιήσεως αιματοσάρκων πορτοκαλιών που αποσύρονται από την αγορά- ότι πρέπει να προσαρμοσθεί ανάλογα το άρθρο 1 του κανονισμού (ΕΟΚ) αριθ. 2448/77 της Επιτροπής της 8ης Νοεμβρίου 1977 περί καθορισμού των προϋποθέσεων για τη διάθεση στις βιομηχανίες μεταποιήσεως των πορτοκαλιών που αποσύρονται από την αγορά και περί τροποποιήσεως του κανονισμού (ΕΟΚ) αριθ. 1687/76(3)-
ότι σύμφωνα με το άρθρο 10 του κανονισμού (ΕΟΚ) αριθ. 2448/77 η ασφάλεια που πρέπει να παρέχεται από τον υπερθεματιστή ή τον ανάδοχο είναι τουλάχιστον ίση με τη διαφορά μεταξύ 90% του αριθμητικού μέσου όρου των τιμών αποσύρσεως των προϊόντων της κατηγορίας "III" και της τιμής πωλήσεως στη δημοπρασία- ότι όπως η ποιοτική αυτή κατηγορία δεν είναι δυνατό να αποσυρθεί από την αγορά, εκτός αν γίνεται δεκτή στην εμπορία σε νωπή κατάσταση, πρέπει να προβλεφθεί ότι η ασφάλεια υπολογίζεται βάσει της κατωτάτης κατηγορίας που γίνεται δεκτή στην εμπορία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2448/77 τροποποιείται ως εξής:
1. Στο άρθρο 1 διαγράφονται οι όροι "κατά τις περιόδους εμπορίας 1977/1978, 1978/1979 και 1979/1980".
2. Στο άρθρο 10 εδάφιο πρώτο, η πρώτη περίπτωση αντικαθίσταται από το κάτωθι κείμενο:
"- 90% του αριθμητικού μέσου όρου των τιμών στις οποίες κατά την εν λόγω περίοδο τα πορτοκάλια της ποικιλίας Sanguinello τα οποία κατατάσσονται στην κατώτατη ποιοτική κατηγορία που γίνεται δεκτή στην εμπορία σε νωπή κατάσταση είναι δυνατό ν' αποσύρονται από την αγορά σύμφωνα με το άρθρο 18 του κανονισμού (ΕΟΚ) αριθ. 1035/72."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε Κράτος Μέλος.
Έγινε στις Βρυξέλλες, στις 10 Νοεμβρίου 1978.

Labels: 3
17